เทวัญ ขอผู้ว่าฯโคราช 19 ก.ค.ประสาน ตร.คุมเข้มช่องส่องผีขอขมาย่าโม
นายเทวัญ ลิปตพัลลภ รมต.ประจำสำนักนายกฯ กำชับผู้ว่าฯโคราช ประสาน ตร.จัดกำลังคุมเข้ม พิธีกร ช่องส่องผี หากไปขอขมา ย่าโม 19 กค.นี้ รับ เป็นห่วงเรื่องความปลอดภัย หวั่นชาวบ้านไม่พอใจวันที่ 14 ก.ค. นายเทวัญ ลิปตพัลลภ รัฐมนตรีประจำสำนักนายกรัฐมนตรี ให้สัมภาษณ์ถึงกรณี กลุ่มสตรีโคราช แจ้งจับ ช่องส่องผี และจี้ให้พิธีกรในรายการมาขอขมา ย่าโม และ ย่าบุญเหลือ ว่า ก็ได้เห็นข่าวว่า กลุ่มสตรีแม่บ้านจะไปแจ้งความร้องทุกข์ เนื่องจากเกิดความไม่พอใจ ซึ่งก็ต้องดูเหตุการณ์ในวันที่ 19 กรกฎาคมก่อนว่าจะเป็นอย่างไร ทราบว่าจะมีการไปขอขมาย่าโมและย่าบุญเหลือในวันที่ 19 กรกฎาคมนี้ ซึ่งยังไม่แน่ใจว่าสถานที่จะเป็นวัดศาลาลอย หรือที่หน้าลานอนุสาวรีย์ย่าโมผู้สื่อข่าวถามว่า จะประสานทางเจ้าหน้าที่ตำรวจดูแลรักษาความปลอดภัยหรือไม่ เนื่องจากชาวโคราชหลายคน มีความไม่พอใจรายการดังกล่าวมาก นายเทวัญกล่าวว่า ถ้าเขาไปจริงๆ เป็นเรื่องของทางจังหวัดและเจ้าหน้าที่ตำรวจ ตนได้หารือกับผู้ว่าราชการจังหวัดนครราชสีมา ก็ได้กำชับไปแล้วว่า หากเขาไปขอขมา ย่าโม ก็ขอให้ดูเรื่องความปลอดภัยให้เป็นพิเศษด้วย เนื่องจากเป็นห่วงเช่นกันว่าขณะนี้มีชาวโคราชจำนวนมากที่มีความรู้สึกโกรธ และแสดงความไม่พอใจจำนวนมาก จึงเป็นห่วงเรื่องความปลอดภัยส่วนกรณีที่ขอความร่วมมือกับทุกวัดในประเทศไทย เรื่องการอนุญาตให้ถ่ายทำรายการที่ไม่ได้ส่งเสริมหรือเผยแพร่พระพุทธศาสนานั้น ได้ให้ทางสำนักงานพระพุทธศาสนาแจ้งไปยังสำนักพุทธฯ ทั่วประเทศ เพื่อประสานไปยังทุกวัดที่เป็นวัดที่มีรายการต่างๆ ชอบไปถ่ายทำรายการทีวี ซึ่งถ้าเป็นรายการทีวีที่ส่งเสริมการท่องเที่ยว ส่งเสริมพุทธศาสนา ส่งเสริมเชิงประวัติศาสตร์ ก็ให้ทางวัดพิจารณา แต่ถ้าเป็นลักษณะของการบิดเบือนประวัติศาสตร์ หรือรายการเกี่ยวกับผี ก็ขอให้ทางเจ้าอาวาสในฐานะที่เป็นผู้ดูแลช่วยพิจารณาให้รอบคอบว่า รายการใดเหมาะสมหรือไม่เหมาะสม เพราะทาง พศ. ไม่มีอำนาจที่จะไปบอกกับทุกวัดว่าไม่ให้จัดทำรายการเพียงแต่ให้คำเสนอแนะได้เท่านั้น โดยตนกำลังนัดที่จะเข้าพบเพื่อกราบเรียนหารือกับพระผู้ใหญ่ในเรื่องดังกล่าวด้วยว่าท่านมีแนวความคิดอย่างไร นายเทวัญ กล่าว.
นายเทวัญ ลิปตพัลลภ รมต.ประจำสำนักนายกฯ กำชับผู้ว่าฯโคราช ประสาน ตร.จัดกำลังคุมเข้ม พิธีกร ช่องส่องผี หากไปขอขมา ย่าโม 19 กค.นี้ รับ เป็นห่วงเรื่องความปลอดภัย หวั่นชาวบ้านไม่พอใจ 
ช่องส่องผี,เทวัญ ลิปตพัลลภ,ผู้ว่าราชการนครราชสีมา,ผู้ว่าฯโคราช,ขอขมาย่าโม,ย่าบุญเหลือ,จัดตร.คุ้มกัน,ข่าวทั่วไป